
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2223 

15 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αρμοδιοτήτων Υφυπουργού Εξωτερικών 

Ιωάννη Αμανατίδη. 1 

Καθορισμός αρμοδιοτήτων Υφυπουργού Εξωτερικών 
Δημητρίου Μάρδα. 2 

ΑΠΟΦΑΣΕΙ Σ 

Αριθ. Π23ΥΦΥΠ-39553 (1) 


Καθορισμός αρμοδιοτήτων Υφυπουργού Εξωτερικών 
Ιωάννη Αμανατίδη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 83 του 
Συντάγματος. 

2. Τις διατάξεις της παραγράφου 5 του άρθρου 41 και του 
άρθρου 90 του Κώδικα Νομοθεσίας για την Κυβέρνηση και 
τα κυβερνητικά όργανα, που κυρώθηκε με το άρθρο πρώτο 
του Π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

3. Τις διατάξεις του Οργανισμού του Υπουργείου Εξωτε¬ 
ρικών, που κυρώθηκε με το άρθρο πρώτο του Ν. 3566/2007 
«Κύρωση ως Κώδικα του "Οργανισμού του Υπουργείου Εξω¬ 
τερικών» (Α' 117) και ιδίως το άρθρο 2 αυτού. 

4. Τις διατάξεις του Π.δ. 230/1998 «Αρμοδιότητες και δι¬ 
άρθρωση της Κεντρικής Υπηρεσίας του Υπουργείου Εξω¬ 
τερικών» (Α' 177), όπως τροποποιηθέν ισχύει. 

5. Το Π.δ. 69/2015 «Διορισμός του Αλεξίου Τσίπρα του 
Παύλου, Αρχηγού του Κόμματος του «Συνασπισμού Ριζο¬ 
σπαστικής Αριστερός» (ΣΥ.ΡΙΖΑ), ως Πρωθυπουργού» (Α' 113). 

6. Το Π.δ. 73/2015 «Διορισμός Αντιπροέδρου της Κυβέρνη¬ 
σης, Υπουργών, Αναπληρωτών Υπουργών και Υφυπουργών» 
(Α' 116). 

7. Την υπ’ αριθμ. Υ5/27.1.2015 απόφαση του Πρωθυπουργού 
«Σύσταση θέσεων Αναπληρωτών Υπουργών και Υφυπουρ¬ 
γών» (Β' 204). 

8. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 


Άρθρο 1 

Αρμοδιότητες Υφυπουργού Εξωτερικών 
Ιωάννη Αμανατίδη 

Α. 1. Στον Υφυπουργό Εξωτερικών Ιωάννη Αμανατίδη ανα¬ 
τίθενται οι ακόλουθες αρμοδιότητες: 

α) Τα θέματα αρμοδιότητας της Δ5 Διεύθυνσης Προστα¬ 
σίας του Περιβάλλοντος. 

β) Τα θέματα αρμοδιότητας των: 

- Ε1 Διεύθυνσης Μορφωτικών και Πολιτιστικών Υποθέσεων 

- Ε2 Διεύθυνσης Θρησκευτικών και Εκκλησιαστικών Υπο¬ 
θέσεων 

- Ε3 Διεύθυνσης Διοικητικών και Δικαστικών Υποθέσεων 

- Ε4 Διεύθυνσης Ολυμπιάδος και Διεθνών Αθλητικών 
Σχέσεων. 

γ) Η προώθηση και η καλλιέργεια του φιλελληνισμού στις 
κοινωνίες των χωρών υποδοχής ομογενών ανά τον κόσμο. 

δ) Τα θέματα οργάνωσης και λειτουργίας του Κέντρου 
Εξυπηρέτησης και Πληροφόρησης Πολιτών και Αποδήμων 
Ελλήνων. 

ε) Η Μεταφραστική Υπηρεσία. 

στ) Η εκτέλεση ειδικών αποστολών που του ανατίθενται από 
τον Υπουργό Εξωτερικών στο πλαίσιο των αρμοδιοτήτων του. 

2.0 Υφυπουργός συνεπικουρεί τον Υπουργό Εξωτερικών σε 
θέματα Αποδήμου Ελληνισμού και τον Αναπληρωτή Υπουργό 
Εξωτερικών σε θέματα μετανάστευσης-προσφύγων. 

3. Ο Υφυπουργός ορίζεται Ειδικός Εκπρόσωπος του 
Υπουργείου Εξωτερικών για θέματα κλιματικής αλλαγής 
και παρακολουθεί θέματα που σχετίζονται με την κλιματική 
αλλαγή και τις συναφείς πολιτικές και δράσεις αρμοδιό¬ 
τητας του Υπουργείου Εξωτερικών. 

Β. Ο Υφυπουργός είναι αρμόδιος για την υπογραφή των 
αποφάσεων υπηρεσιακής μετακίνησης του προσωπικού 
του Γ ραφείου του. 

Γ. Στις παραπάνω αρμοδιότητες του Υφυπουργού περι¬ 
λαμβάνονται: 

α) Η πρόταση για την έκδοση ατομικών και κανονιστικών 
διαταγμάτων, η έκδοση αποφάσεων ατομικού και κανονι¬ 
στικού χαρακτήρα και η συνυπογραφή ατομικών ή κανονι¬ 
στικών διαταγμάτων ή αποφάσεων με άλλους Υπουργούς 
ή Υφυπουργούς 

β) Οι κοινοβουλευτικές αρμοδιότητες και η νομοθετική 
πρωτοβουλία 

Δ. Οι ανωτέρω αρμοδιότητες ασκούνται στο πλαίσιο της 
γενικής πολιτικής του Υπουργείου που χαράσσει ο Υπουρ¬ 
γός Εξωτερικών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2015 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΝΙΚΟΛΑΟΣ ΚΟΤΖΙΑΣ 
-♦- 

Αριθ. Π23ΥΦΥΠ-39785 (2) 

Καθορισμός αρμοδιοτήτων Υφυπουργού Εξωτερικών 

Δημητρίου Μάρδα. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 83 του 
Συντάγματος. 

2. Τις διατάξεις της παραγράφου 5 του άρθρου 41 και του 
άρθρου 90 του Κώδικα Νομοθεσίας για την Κυβέρνηση και 
τα κυβερνητικά όργανα, που κυρώθηκε με το άρθρο πρώτο 
του Π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

3. Τις διατάξεις του Οργανισμού του Υπουργείου Εξωτε¬ 
ρικών, που κυρώθηκε με το άρθρο πρώτο του Ν. 3566/2007 
«Κύρωση ως Κώδικα του "Οργανισμού του Υπουργείου Εξω¬ 
τερικών"» (Α' 117) και ιδίως το άρθρο 2 αυτού. 

4. Τις διατάξεις του Π.δ. 230/1998 «Αρμοδιότητες και δι¬ 
άρθρωση της Κεντρικής Υπηρεσίας του Υπουργείου Εξω¬ 
τερικών» (Α' 177), όπως τροποποιηθέν ισχύει. 

5. Τις διατάξεις του Ν. 4314/2014 «Α) Για τη διαχείριση, 
τον έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014-2020, Β) Ενσωμάτωση 
της Οδηγίας 2012/17 του Ευρωπαϊκού Κοινοβουλίου και του 
Συμβουλίου της 13ης Ιουνίου 2012 (ΕΕ I 156/16.6.2012) στο 
ελληνικό δίκαιο, τροποποίηση του Ν. 3419/2005 (Α' 297) και 
άλλες διατάξεις» (Α' 265). 

6. Το Π.δ. 69/2015 «Διορισμός του Αλεξίου Τσίπρα του 
Παύλου, Αρχηγού του Κόμματος του «Συνασπισμού Ριζο¬ 
σπαστικής Αριστερός» (ΣΥ.ΡΙΖΑ), ως Πρωθυπουργού» (Α' 
113). 

7. Το Π.δ. 73/2015 «Διορισμός Αντιπροέδρου της Κυβέρνη¬ 
σης, Υπουργών, Αναπληρωτών Υπουργών και Υφυπουργών» 
(Α' 116). 

8. Το Π.δ. 75/2015 «Διορισμός Υφυπουργών» (Α' 117). 

9. Την υπ' αρ. Υ3/24.09.2015 απόφαση του Πρωθυπουρ¬ 
γού «Σύσταση μίας (1) θέσης Υφυπουργού στο Υπουργείο 
Εξωτερικών» (Β' 2092). 

10. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Άρθρο 1 

Αρμοδιότητες Υφυπουργού Εξωτερικών 

Δημητρίου Μάρδα 


β) Της Β' Γενικής Διεύθυνσης Οικονομικών Σχέσεων, με 
το σύνολο των Διευθύνσεων και Υπηρεσιών που υπάγονται 
σε αυτή. 

γ) Η εκτέλεση ειδικών αποστολών που του ανατίθενται 
από τον Υπουργό, ιδίως για θέματα που έχουν σχέση με 
τις διεθνείς οικονομικές διαπραγματεύσεις της Ελλάδας. 

δ) Συνεπικουρεί τον Υπουργό Οικονομικών στα θέματα 
που σχετίζονται με τις οικονομικές σχέσεις της Ελλάδας 
με άλλες χώρες και διεθνείς οργανισμούς. 

2. Τα κάτωθι θέματα αρμοδιότητας της «Επιτελικής Δομής 
ΕΣΠΑ Υπουργείου Εξωτερικών» (πρώην Ειδικής Υπηρεσίας 
Συντονισμού και Εφαρμογής Χρηματοδοτικών και Επενδυ¬ 
τικών Προγραμμάτων - ΕΥΣΧΕΠ). 

α) Ο στρατηγικός σχεδιασμός, προγραμματισμός και συ¬ 
ντονισμός Προγραμμάτων Ευρωπαϊκής Εδαφικής Συνερ- 
γασίας/Στόχος 3 Συνοχής, σε συνεργασία με τα αρμόδια 
Υπουργεία και η έγκριση υλοποίησης όλων των αναγκαίων 
για το σκοπό αυτό ενεργειών. 

β) Η έγκριση δαπανών παροχής υπηρεσιών, προμηθειών 
αγαθών κεφαλαιακού εξοπλισμού, λειτουργικών δαπανών 
και όλων των σχετικών συμβάσεων αρμοδιότητας της Επι¬ 
τελικής Δομής ΕΣΠΑ Υπουργείου Εξωτερικών και συμβά¬ 
σεων που αφορούν στην εξυπηρέτηση των λειτουργικών 
της αναγκών. 

γ) Η συγκρότηση των επιτροπών διενέργειας δημοσίων 
διαγωνισμών για την ανάθεση συμβάσεων αρμοδιότητας 
της Επιτελικής Δομής ΕΣΠΑ Υπουργείου Εξωτερικών, αξι¬ 
ολόγησης ενστάσεων και προσφυγών στο πλαίσιο αυτών, 
παρακολούθησης και παραλαβής των σχετικών έργων, 
καθώς και παρακολούθησης και παραλαβής των έργων 
υλοποίησης με ίδια μέσα. 

δ) Η έγκριση των πρακτικών των ως άνω επιτροπών. 

ε) Η έγκριση των απαιτούμενων ενεργειών δημοσιότητας 
των πράξεων που αναφέρονται στις ανωτέρω διαδικασίες 
ανάθεσης δημοσίων συμβάσεων. 

στ) Η υποβολή των συναφών με τις ανωτέρω διαδικασίες 
τεχνικών δελτίων. 

3. Ο Υφυπουργός είναι αρμόδιος για την υπογραφή των 
αποφάσεων υπηρεσιακής μετακίνησης του προσωπικού 
του Γ ραφείου του. 

4. Στις παραπάνω αρμοδιότητες του Υφυπουργού περι¬ 
λαμβάνονται: 

α) Η πρόταση για την έκδοση ατομικών και κανονιστικών 
διαταγμάτων, η έκδοση αποφάσεων ατομικού και κανονι¬ 
στικού χαρακτήρα και η συνυπογραφή ατομικών ή κανονι¬ 
στικών διαταγμάτων ή αποφάσεων με άλλους Υπουργούς 
ή Υφυπουργούς. 

β) Οι κοινοβουλευτικές αρμοδιότητες και η νομοθετική 
πρωτοβουλία. 

5. Οι ανωτέρω αρμοδιότητες ασκούνται στο πλαίσιο της 
γενικής πολιτικής του Υπουργείου που χαράσσει ο Υπουρ¬ 
γός Εξωτερικών. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2015 
Ο ΠΡΩΘΥΠΟΥΡΓΟΣ 


1. Στον Υφυπουργό Εξωτερικών Δημήτριο Μάρδα ανατί¬ 
θενται οι ακόλουθες αρμοδιότητες: 

α) Οι διμερείς οικονομικές σχέσεις της Ελλάδας με άλ¬ 
λες χώρες. 


ΑΛΕΞΙΟΣ Π. ΤΣΙΠΡΑΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΝΙΚΟΛΑΟΣ ΚΟΤΖΙΑΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

